
Szentendre Város Önkormányzat Képviselő-testületének

2023. április 26-i üléséről készült jegyzőkönyvéből

18.
Előterjesztés a Dalmátok angyala című szobor Daru piacon történő felállításához való hozzájárulásáról 

Előadó: Fülöp Zsolt polgármester
Szentendre Város Önkormányzat Képviselő-testületének

89/2023. (IV.26.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. támogatását adja ahhoz, hogy Pistyúr Imre: Dalmátok angyala című köztéri alkotása a szentendrei Daru piac téren felállításra kerüljön;
2. a szobor felállításához szükséges településképi bejelentést a kezdeményező, Szentendre Város Horvát Nemzetiségi Önkormányzatnak kell benyújtania elbírálásra;
3. a szobor felállításának költségéhez Szentendre Város Önkormányzat 500.000 Ft-tal, azaz ötszázezer forinttal hozzájárul, a további költségeket a kezdeményező, Szentendre Város Horvát Nemzetiségi Önkormányzat saját forrásból biztosíthatja. 

Felelős: Polgármester

Határidő: azonnal

Végrehajtásért közvetlenül felelős: Önkormányzati és Ügyfélszolgálati Iroda, Pénzügyi Iroda
K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Önkormányzati és Ügyfélszolgálati Iroda, Nemzetiségi ügyintéző – intézkedésre
4. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. április 27.
Simor Györgyné
jegyzőkönyvvezető

